**Έσοδα – Αναγνώριση και μέτρηση**

**Έσοδο - Ορισμός**

- ακαθάριστη εισροή οικονομικών ωφελειών

- μέσα σε μία λογιστική περίοδο,

- προκύπτει από τις συνήθεις δραστηριότητες,

- όταν αυτές οι ωφέλειες καταλήγουν σε αυξήσεις των ιδίων κεφαλαίων (άλλες από αυτές που προκύπτουν από τη συνεισφορά κεφαλαίων από τους μετόχους).

**Εισπράξεις για λογαριασμό τρίτων.** *Δεν αναγνωρίζονται ως έσοδο εισπράξεις για λογαριασμό τρίτων (π.χ. ΦΠΑ, προμήθειες σε περίπτωση πρακτόρευσης κλπ)*

**Παράδειγμα 1**

Η ΑΒΓ εμπορεύεται Η/Υ. Στις 15/1/2015 πούλησε έναν Η/Υ αντί € 492 στον φοιτητή Αυγερίου. Στην τιμή πώλησης είχε ενσωματωθεί ΦΠΑ με συντελεστή 23%. Υπολογίστε το έσοδο της ΑΒΓ από την πώληση.

**Παράδειγμα 2**

Η βιομηχανική επιχείρηση «ΜΤ ΑΕ» παράγει το προϊόν Α. Το ανά μονάδα κόστος παραγωγής είναι €100. Η «ΜΤ ΑΕ» διαθέτει προϊόντα της στην αγορά μέσω της επιχείρησης «ΑΒ ΑΕ». Η σύμβαση συνεργασίας μεταξύ των δυο επιχειρήσεων προβλέπει ότι η «ΜΤ ΑΕ» διατηρεί την κυριότητα των προϊόντων έως ότου αυτά πουληθούν από την «ΑΒ ΑΕ» στον τελικό αγοραστή, ενώ η «ΑΒ ΑΕ» έχει το δικαίωμα να επιστρέψει στη «ΜΤ ΑΕ» τα αδιάθετα προϊόντα. Η «ΑΒ ΑΕ» λαμβάνει προμήθεια 10% επί της αξίας των πραγματοποιθεισών προς τους τελικούς αγοραστές πωλήσεων.

**Μέτρηση του Εσόδου**

* *Έσοδα = ονομαστική αξία του ανταλλάγματος που εισπράχθηκε ή είναι εισπρακτέο.*
* *Συναλλαγές με πίστωση: ενδέχεται το σχετικό ποσό να ενσωματώνει τόκο.* 
  + - *Το έσοδο μετράται στο αποσβέσιμο κόστος με την μέθοδο του πραγματικού (αποτελεσματικού) επιτοκίου ή τη σταθερή μέθοδο (μόνο ΕΛΠ) ,*
    - *εάν εκτιμάται ότι έχει σημαντική επίπτωση στα ποσά των χρηματοοικονομικών καταστάσεων.*
    - *Στην περίπτωση αυτή, το ποσό του προκύπτοντος τόκου αναγνωρίζεται κατάλληλα στα αποτελέσματα.*
    - *Δεν υπάρχει λόγος να εξετάζουμε την ύπαρξη χρηματοοικονομικής συναλλαγής αν η διάρκεια της πίστωσης είναι μικρότερη του έτους (εκτός αν ρητά αναφέρεται)*

**Παράδειγμα 3**

Η ΑΒΓ πούλησε την 1/1/20Χ5 ένα αυτοκίνητο στην ΧΨΖ αντί € 12.100 τα οποία θα καταβληθούν στις 31/12/20Χ6. Η τιμή πώλησης με μετρητά είναι € 10.000. Διενεργείστε τις σχετικές ημερολογιακές εγγραφές

**Προεξοφλητικό Επιτόκιο**

Σαν προεξοφλητικό επιτόκιο λαμβάνεται το επιτόκιο με το οποίο θα επιβάρυνε ο πωλητής τον αγοραστή σε μία ξεχωριστή χρηματοοικονομική συναλλαγή (δηλαδή του δάνειζε).

**Παράδειγμα 4**

Η ΑΒΓ πούλησε την 1/1/20Χ5 ένα αυτοκίνητο στην ΧΨΖ αντί € 12.100 τα οποία θα καταβληθούν στις 31/12/20Χ6. Σε μία ξεχωριστή χρηματοοικονομική συναλλαγή, η ΑΒΓ θα επιβάρυνε την ΧΨΖ με επιτόκιο 15%. Διενεργείστε τις σχετικές ημερολογιακές εγγραφές

**Παροχή Υπηρεσιών/κατασκευαστικά συμβόλαια**

Όταν το αποτέλεσμα μίας συναλλαγής που περιλαμβάνει την παροχή υπηρεσιών μπορεί να εκτιμηθεί αξιόπιστα, το έσοδο που συνδέεται με τη συναλλαγή θα πρέπει να αναγνωριστεί με αναφορά στο στάδιο ολοκληρώσεως της συναλλαγής την ημερομηνία του ισολογισμού.

Το αποτέλεσμα μίας συναλλαγής που περιλαμβάνει την παροχή υπηρεσιών μπορεί να εκτιμηθεί αξιόπιστα όταν πληρούνται όλες οι παρακάτω συνθήκες:

(α) Το ύψος του εσόδου μπορεί να μετρηθεί αξιόπιστα

(β) Είναι πιθανό ότι τα οικονομικά οφέλη που συνδέονται με την συναλλαγή θα εισρεύσουν στην επιχείρηση

(γ) Το στάδιο ολοκλήρωσης της συναλλαγής, την ημερομηνία του ισολογισμού, μπορεί να μετρηθεί αξιόπιστα

(δ) Το κόστη που συνδέονται ή θα συνδεθούν με τη συναλλαγή μπορούν να μετρηθούν αξιόπιστα (αλλιώς αντί για έσοδο πιστώνεται λογαριασμός του παθητικού)

Μία επιχείρηση μπορεί να προβεί σε αξιόπιστες εκτιμήσεις εφόσον έχουν συμφωνηθεί τα παρακάτω από τους συμβαλλόμενους:

(α) Τα δικαιώματα κάθε συμβαλλόμενου μέρους για τις υπηρεσίες που πρόκειται να παρασχεθούν και να ληφθούν

(β) Το αντάλλαγμα που θα δοθεί

(γ) τον τρόπο και τους όρους διακανονισμού

Το στάδιο ολοκλήρωσης της υπηρεσίας μπορεί να προσδιορισθεί με πολλούς τρόπους. Η επιχείρηση υιοθετεί τον τρόπο που μετρά αξιόπιστα τις υπηρεσίες που έχουν παρασχεθεί. Ενδεικτικές μέθοδοι:

(α) επιμετρήσεις του έργου που εκτελέστηκε

(β) οι υπηρεσίες που προσφέρθηκαν ως ποσοστό των υπηρεσιών που πρέπει να προσφερθούν

(γ) το ποσοστό του κόστους που πραγματοποιήθηκε σε σχέση με το εκτιμώμενο συνολικό κόστος του έργου (πραγματοποιθέν + εκτιμώμενο μέχρι τη λήξη).



**Παράδειγμα 6**

Η κατασκευαστική επιχείρηση «ΜΤ ΑΕ» αναλαμβάνει την κατασκευή κτηρίων για τον πελάτη Β αντί τιμήματος €100.000. Οι εργασίες κατασκευής του έργου άρχισαν την 1/1/2012 και ολοκληρώθηκαν την 31/12/2014. Το συνολικό κόστος του έργου εκτιμάται στο πόσο των €80.000. Στον πίνακα που ακολουθεί παρουσιάζονται τα παρακάτω δεδομένα σχετικά με το έργο:

|  |  |  |  |
| --- | --- | --- | --- |
|  | 31/12/2012 | 31/12/2013 | 31/12/2014 |
| Κόστη πραγματοποιθέντα στη διάρκεια της χρήσης | (€) 30.000 | (€)20.000 | (€)30.000 |
| Σωρευτικά πραγματοποιθέντα κόστη στο τέλος κάθε έτους | 30.000 | 50.000 | 80.000 |
| Εκτιμώμενα ως την ολοκλήρωση του έργου κόστη | 50.000 | 30.000 | - |
|  |  |  |  |
| Τιμολόγια προς πελάτη Β | 32.000 | 30.000 | 38.000 |
| Εισπράξεις τιμολογίων | 30.000 | 31.000 | 39.000 |
| Σωρευτικές εισπράξεις στο τέλος κάθε έτους | 30.000 | 61.000 | 100.000 |

**Παράδειγμα 6**

Η επιχείρηση παροχής εκπαιδευτικών «ΜΤ ΑΕ» αναλαμβάνει την εκπαίδευση του προσωπικού της επιχείρησης «ΑΒ ΑΕ» για την περίοδο 1/1/2013-31/12/2015. Η αμοιβή της «ΜΤ ΑΕ» προσδιορίζεται στο ποσό των €100.000 το οποίο και προκαταβάλλεται την 1/1/2013. Τα συνολικά κόστη παροχής των υπηρεσιών εκτιμάται στο ποσό των €45.000. Η «ΜΤ ΑΕ» πρέπει να κατανείμει τα έσοδα στην περίοδο 2013-2015 βάσει του βαθμού ολοκλήρωσης της σύμβασης. Τα κόστη παροχής των εκπαιδευτικών υπηρεσιών κατανέμονται στην περίοδο 2013-2015 ως ακολούθως:

|  |  |  |  |
| --- | --- | --- | --- |
|  | 2013 | 2014 | 2015 |
| Κόστη που πραγματοποιήθηκαν στη διάρκεια της χρήσης | (€)12.000 | (€)20.000 | (€)13.000 |
| Σωρευτικά πραγματοποιθέντα κόστη στο τέλος κάθε έτους | 12.000 | 32.000 | 45.000 |
| Βαθμός ολοκλήρωσης της σύμβασης | 27 % | 71 % | 100% |